Държавен вестник, бр. 40, 2015 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  40
Чл. 71о. Заемането на длъжности от воен-
нослужещи и цивилни служители, определени 
като национален принос в международни 
организации или в други международни ини-
циативи, за които подборът се провежда от 
приемащата организация, се извършва при 
спазване на следната процедура:
1. министърът на отбраната определя 
длъжностите за национален принос към 
съответната международна организация или 
инициатива при условия и по ред, определени 
в негова заповед;
2. на интернет страницата на Министерство-
то на отбраната се посочват наименованието 
на съответната длъжност, изискванията за 
заемането є, изискуемите документи, удосто-
веряващи съответните обстоятелства, срокът 
и мястото за подаване на рапорти/заявления 
за кандидатстване;
3. кандидатурите на всички кандидати, 
отговарящи на изискванията за заемане на 
длъжността и подали документи в указания 
срок, се изпращат от министъра на отбраната 
по предложение на структурата по управление 
на човешките ресурси в Министерството на 
отбраната към съответната международна 
организация или инициатива;
4. когато в международната подборна про-
цедура е определено изискване за номиниране 
на определен брой кандидати за дадена длъж-
ност, се извършва от министъра на отбраната 
по мотивирано предложение от длъжностно 
лице, определено с акта за определяне на 
длъжността за национален принос по т. 1.
Чл. 71п. (1) Определените по реда на чл. 71л, 
71м и 71о военнослужещи се освобождават от 
заеманата длъжност със заповед на министъра 
на отбраната, вземат се в специален щат на 
министъра на отбраната и се командироват 
дългосрочно за изпълнение на длъжността 
в съответната международна организация 
или в друга международна инициатива, като 
за срока на дългосрочната командировка се 
определя длъжностното лице, което изпъл-
нява функциите на непосредствен командир 
(началник) на военнослужещия.
(2) Определените по реда на чл. 71л, 71м 
и 71о цивилни служители се командироват 
дългосрочно със заповед на министъра на 
отбраната за изпълнение на длъжността в 
съответната международна организация или 
в друга международна инициатива.
(3) Статусът на военнослужещите и на 
цивилните служители, назначени на длъж-
ности в международни организации или в 
други международни инициативи, се определя 
за всеки конкретен случай в съответствие с 
международните договори, по които Република 
България е страна, приложимите договоре-
ности с международната организация или 
инициатива и изискванията за заемането на 
съответната длъжност, както и с националното 
законодателство. 
(4) Военнослужещите и цивилните служи-
тели изпълняват служебните си задължения 
в съответствие с приложимите правила за 
вътрешния ред в международната органи-
зация или в международната инициатива и 
длъжностната характеристика за заеманата 
длъжност и ползват отпуск при условията и 
по реда на Закона за отбраната и въоръжените 
сили на Република България. 
(5) Цивилните служители се освобождават 
от изпълнението на своите национални слу-
жебни задължения за срока на изпълнение на 
длъжността в международната организация 
или в международната инициатива. 
Чл. 71р. В заповедта за дългосрочна ко-
мандировка по чл. 71п, ал. 1 и 2 се определят 
всички съществени условия, свързани с из-
пълняването на задачите от командирования, 
включително:
1. име и длъжност на командирования;
2. държава, град и длъжност, на която се 
командирова;
3. срок на командировката; датата, от която 
започва командировката, както и крайният 
є срок;
4. размер на командировъчните пари, 
условия за пътуване, вид на транспортното 
средство и маршрут;
5. брой на дните, осигурени за пътуване 
до и от местоназначението, но не повече от 
два дни;
6. специфични права и задължения на ко-
мандирования, както и други условия, свър-
зани с изпълнението на службата в чужбина.
Чл. 71с. (1) Дългосрочната командировка на 
военнослужещия или на цивилния служител 
се прекратява със заповед на министъра на 
отбраната при изтичане на срока, определен 
в заповедта по чл. 71р, ал. 1, т. 3.
(2) Дългосрочната командировка на во-
еннослужещия или на цивилния служител 
се прекратява предсрочно от министъра на 
отбраната в следните случаи:
1. при прекратяване на правоотношението 
по изпълнение на военна служба, съответно на 
трудовото или служебното правоотношение;
2. при закриване или временно прекратя-
ване на дейността на международната орга-
низация или на международната инициатива;
3. при съкращения или промени в длъж-
ностното разписание на международната орга-
низация или на международната инициатива;
4. когато служителят не е в състояние да 
изпълнява задълженията си поради ползване 
на отпуск по чл. 163, 164, 164а, 165, 167 и 167а 
от Кодекса на труда или поради ползване на 
отпуск за временна неработоспособност за 
повече от три месеца непрекъснато;